tomron87/hebrew-wikipedia-sentences-corpus huggingface dataset:
מארג' קוטעת את תהליך ציור הקעקוע "Mother" ("אמא"), באמצעו והשניים ניגשים למרפאת הסרה בלייזר, במטרה להסיר את הקעקוע החלקי ("Moth") ("עש") וכך מבזבזת את כספי חג המולד של המשפחה.
כאשר הומר חוזר לביתו ושומע כי אבדו כספי חג המולד הוא מחליט לא לספר למארג' על החדשות הרעות שלו.
במקום זאת, הוא מבצע את הקניות לבדו וקונה מתנות זולות מחנות הכול בדולר.
הומר פוגש את ברני שיכור ולבוש כסנטה בפונדק של מו.
בעצתו של ברני, הוא מחליט לקחת עבודה נוספת בקניון כסנטה.
במהלך עבודתו של הומר כסנטה, בארט חושף את סודו של אביו לאחר שהסיר את הזקן המזויף שלו בצעד של התרסה כלפי המסורת.
מתוך רצון לא לפגוע ברוח החג, בארט מסכים לא לספר לשאר המשפחה.
הומר מקבל את תלוש המשכורת ומופתע לראות כי הסכום הנקוב בו הוא 13$ בלבד.
ברני, שקיבל סכום דומה, מציע להשתמש בכסף להימורים במרוץ כלבים.
בעידודו של ברני הולכים השניים למסלול המרוצים.
הומר מחליט להמר על כלב בשם העוזר הקטן של סנטה שהצטרף לתחרות ברגע האחרון, וזאת בניגוד לחוות דעתו של ברני.
ואולם, הכלב מגיע אחרון (זו הפעם ה-25, לכאורה) ובעלי הכלב נוטשים אותו.
הכלב הולך אחרי הומר ובארט שמחליט לבסוף לאמץ אותו.
הומר מתכוון לספר למשפחתו על המזל הרע שלו אך כשהשניים חוזרים לביתם עם הכלב, המשפחה חושבת שהכלב הוא מתנה ולכולם יש חג מולד שמח.
עלילת הפרק סקרה באופן יוצא דופן ותקדימי לזמנה נושאים טעונים בחברה האמריקאית כגון שבירתו של חלום הפרברים האמריקאי, התפוררות התא המשפחתי, פערים חברתיים, כשלי מערכת הבריאות בארצות הברית ושוביניזם.
בסצנה בפרק הומר ועובדי המפעל מקבלים הודעה כי הפועלים בתחנת הכוח לא יקבלו בונוס לכבוד חג המולד, אולם אין להם סיבה לחשוש שכן הבונוס למנהלים לא קוצץ.
הודעה זו מציגה באור סאטירי את מדיניותם של תאגידים רבים להעניק בונוסים שמנים למנהלים, גם בתקופות של קשיים כלכליים וקיצוצים בדרגים הזוטרים.
בחירתו של בארט לקעקע לב שבמרכזו כתוב אמא מצביע על מערכת היחסים המורכבת של בארט עם משפחתו, כאשר אקט המרידה שלו הוא למעשה אקט של הבעת אהבה.
עבודתו של הומר כסנטה קלאוס לועגת לשימוש הציני ולמסחור שנעשה בסמלים דתיים לצורך קידום צרכנות ומכירות בתקופת החגים.
פרק זה היה מועמד לשני פרסי אמי בשנת 1990 בקטגוריית "תוכנית האנימציה הטובה ביותר" ו"העריכה הטובה ביותר של מיני-סדרה או תוכנית ספיישל".
הפרק נחשב גם לתוכנית ספיישל, ומכיוון שכך, הסדרה זכתה לשתי מועמדויות בקטגוריה "תוכנית האנימציה הטובה ביותר".
פרק זה הפסיד לפרק האחר מאותה עונה, "Life on the Fast Lane".
בשידור האמריקאי המקורי דורג פרק זה במקום ה-30 בדירוג השבועי שבין 11 בדצמבר ל-17 בדצמבר 1989. בנוסף, זכה הפרק למדד נילסן של כ-14.5 ולכ-13.4 מיליון צופים.
Sing הוא הסינגל הראשי מאלבומה השלישי של להקת טראוויס, The Invisible Band.
השיר יצא לאור ב-28 במאי 2001. השיר זכה להצלחה בינלאומית, דורג במקום השלישי במצעד הסינגלים הבריטי ובעשיריה הפותחת של מצעדי פזמונים שונים ברחבי העולם.
נכון לאפריל 2021, לשיר מעל 27 מיליון צפיות ביוטיוב.
Sing (בעברית: לשיר) הוא שיר שבוצע על ידי הזמר והיוצר האמריקאי אד שירן.
השיר נכתב על ידי שירן יחד עם פארל ויליאמס, אשר מפיק את השיר.
השיר יצא לאור ב-7 באפריל 2014, בתור הסינגל הראשון מאלבום האולפן השני של שירן, × (2014).
לאחר זמן קצר, הפך "Sing" לשיר הראשון של שירן שכבש את מצעד הסינגלים בבריטניה.
כמו כן, השיר הגיע לראש המצעדים גם באוסטרליה, ניו זילנד ואירלנד וכן למקום 13 בבילבורד הוט 100 שבארצות הברית.
השיר נכתב על ידי אד שירן ופארל ויליאמס, וכן הופק על ידו.
ויליאמס אף השתתף בקולות הרקע במהלך הפזמון.
אורך השיר הוא 3 דקות ו-55 שניות.
שירן הפיק השראה מהפופ וסגנון ה-R&B הייחודי של ג'סטין טימברלייק, וקבע: "זה היה די קרוב להשראה ישירה".
מילות השיר הן על בילוי לילי בווגאס.
"Sing" שוחרר בבריטניה, אירלנד אוסטרליה וגרמניה במאי 2014. מלבד מדינות אלו, "Sing" יצא בעולם ב-7 באפריל 2014, בצ'אט ביוטיוב, בשידור חי עם שירן.
הקליפ לשיר "Sing" שוחרר באופן בלעדי לדף הפייסבוק של שירן ב-22 במאי 2014, ויצא ב-Vevo וב-YouTube ב-23 במאי, בדיוק חודש לפני האלבום.
הקליפ עוקב אחר קריקטורה של שירן בבילוי לילי שבמהלכו הוא משתכר.
כמו כן, שירן ופארל זכו בפרס הסרט "Best Male Video" בטקס פרסי הווידאו של MTV לשנת 2014 עבור הסרטון.
"Sin Pijama" (בעברית: "בלי פיג'מה") הוא סינגל שהוקלט על ידי הזמרת בקי ג'י, ביחד עם זמרת הרגאטון הדומיניקנית נאטי נטשה.
השיר יצא לאור ב-20 באפריל 2018, על ידי חברת התקליטים סוני מיוזיק לטין, כסינגל השני מתוך האלבום Mala Santa.
השיר הגיע למקום הראשון במצעד השירים שבצ'ילה, והראשון במצעד השירים שבאל סלוודור.
השיר נכתב על ידי בקי ג'י, נאטי נטשה, נייט קמפאני, קייל שירר, רפאל פינה, דדי יאנקי, גבריאל ריברה, ריקי מונטאנר, מאו מונטאנר, ג'ון לאונה, קמילו אצ'וורי והופק על ידי יאנקי, גבי מיוזיק, מאו וריקי, לאונה ואצ'וורי.
בנוסף לכך, לשיר יצא רמיקס רשמי אותו עשה קומביה שפורסם ברשתות הסטרימינג השונות.
השיר שהה למעלה מחמישה שבועות בפסגת מצעד השירים שבספרד והיה (ביחד עם "Lo malo", של איתנה ואנה גרה) לשיר היחיד באותה השנה שעשו זאת.
הווידאו קליפ המלא שיצא עבור השיר הועלה לערוץ ה-Vevo של בקי ג'י ב-20 באפריל 2018. בתחילת הקליפ ניתן לראות את הזמר-יוצר פרינס רויס מקבל הודעה מג'י ונטשה.
לאחר מכן ניתן לראות את השתיים עורכות מסיבת פיג'מות.
לאורך המסיבה, השתיים מבצעות תנועות ריקוד שונות, כמו גם לובשות בגדים שונים, בהתאם לסצנות.
נכון ליוני 2020, מונה הצפיות של הקליפ עומד על כ-1.7 מיליארד צפיות.
מקוםתאריםמכירותאיטליה (FIMI)פלטינה50,000ארצות הברית (RIAA)פלטינה 13× (לטיני)780,000מקסיקו (AMPROFON)יהלום300,000ספרד (PROMUSICAE)פלטינה 5×200,000פולין (ZPAV)זהב10,000פרו (IFPI Peru)יהלום 2× + פלטינה 3×880,000צרפת (SNEP)זהב100,000שווייץ (IFPI Switzerland)זהב10,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם20 באפריל 2018הזרמת מוזיקה • הורדה דיגיטליתסוני לטין
Since U Been Gone (בעברית: מאז שעזבת) הוא שיר של הזמרת האמריקאית קלי קלרקסון, אשר יצא כסינגל הראשון מתוך אלבומה השני Breakaway.
השיר נכתב והופק על ידי מקס מרטין וד"ר לוק.
השיר הוא שיר אפ-טמפו פופ רוק ופאוור פופ ממוזיקה אלקטרונית ומרוק אלטרנטיבי רך ועוצמתי.
השיר במקור נכתב לזמרת פינק, אך היא דחתה את ההצעה.
לאחר מכן ההצעה הועברה להילרי דאף, אך גם היא דחתה את ההצעה בטענה שהיא אינה יכולה לעמוד בתווים הגבוהים של השיר.
השיר בסופו של דבר הגיע לקלרקסון, אחרי שהמפיק קלייב דייוויס שכנע את לוק ומרטין לתת לה אותו.
קלרקסון החליטה להוסיף לשיר תופים עוצמתיים וגיטרות כבדות, לאחר ששמעה את הדמו לשיר.
מבחינה לירית השיר מתאר אישה אשר מרגישה הקלה לאחר סיום מערכת היחסים שלה.
השיר זכה לביקורות חיוביות מהמבקרים אשר רבים כינו אותו כשיר הטוב ביותר באלבום ולימים כאחד מהשירים הטובים ביותר של העשור.
רולינג סטון דירגו את השיר במקום ה-482 ברשימת "500 השירים הטובים של כל הזמנים".
בנוסף השיר היה להצלחה מסחרית כאשר הגיע למעמד של פלטינה כפולה עם מכירות של קרוב ל-3 מיליון עותקים בארצות הברית ובנוסף הגיע שם למקום השני במצעד הרשמי של המדינה ואף שהה במקום הראשון במצעד שירי הפופ 7 שבועות.
בנוסף השיר הגיע לחמישייה הפותחת באוסטריה, אוסטרליה, אירלנד, הולנד ובריטניה ולעשירייה הפותחת בגרמניה, נורווגיה ושווייץ.
ארגוןרשימהמיקוםמקורבילבורד500 שירי הפופ הטובים ביותר בכל הזמנים5
על מנת לקדם את השיר הופיעה איתו קלרקסון בטקס פרסי ה-VMA ובטקס הפרסים הבריטי ואף הופיעה איתו במספר סיבובי הופעות שלה.
הקליפ לשיר בוים על ידי אלכס דה רקוף אשר מראה את קלרקסון שהיא הורסת את הדירה של בן זוגה לשעבר.
הקליפ לשיר זכה בשני פרסי VMA בקטגוריות "הקליפ הנשי הטוב ביותר" ו"קליפ הפופ הטוב ביותר".
בנוסף לכך, השיר זכה בפרס גראמי בקטגוריית "הביצוע הווקאלי הנשי הטוב ביותר בשיר פופ".
לימים השיר זכה לגרסאות כיסוי רבות בין היתר של להקת הרוק A Day to Remember, של הרוקר האינדי טד ליאו, של הלקת הרוק האינדית Tokyo Police Club וכולי.
Sing Hallelujah (בעברית: שיר הללויה) הוא שיר שבוצע על ידי הזמר השוודי ממוצא ניגרי, ד"ר אלבן, ויצא לאור בשנת 1993.
השיר הגיע למקום החמישי במצעד המוזיקה האוסטרלי.
השיר הוקלט בשנת 1992 והיה לסינגל השלישי של ד"ר אלבן מתוך אלבום האולפן השני שלו "One Love".
השיר היה ללהיט בינלאומי, וזכה להצלחה רבה במצעדי פזמונים באירופה.
במצעד הסינגלים הבריטי הגיע השיר למקום ה-16. שיר זה יצא לאחר השיר "It's My Life", שאף הוא זכה להצלחה רבה.
עשור לאחר יציאת השיר הוציא ד"ר אלבן גרסה מחודשת לשיר.
25 שנים לאחר שהשיר יצא לאור אמר ד"ר אלבן:"זה היה שיר ענק שאנשים מדברים עליו עד היום.
יש שירים שעוברים את מבחן הדורות.
זה מסוג השירים שלא מזדקנים.
על צילום הוידאו קליפ אמר:"צילמנו בווניס ביץ' בלוס אנג'לס, והיה ממש קר בחוף, המון רוח.
אני זוכר שהגענו, צילמנו ממש מהר וחזרנו, כל אחד ברח למקום שבו יוכל להתחמם".
מגזין בילבורד כתב על השיר:"השיר מגיע לאחר "It's my life" שהיה להיט גדול באירופה ובאנגליה.
וכל שנותר לך הוא להרים את הידיים לשמיים ולשיר את הפזמון הקליט"
Sin Contrato הוא סינגל שהוקלט על ידי הזמר הקולומביאני מאלומה.
השיר יצא לאור ב-26 באוגוסט 2016, כסינגל הרביעי מתוך אלבום האולפן השני שלו, Pretty Boy, Dirty Boy.
מאלומה עזר בכתיבת השיר עם אנדרס קסטרו אשר גם הפיק אותו.
הסינגל יצא לאור כסינגל הרביעי מתוך האלבום בתאריך 26 באוגוסט 2016 דרך חברת התקליטים סוני מיוזיק לטין.
השיר הגיע למקום השלישי במצעד בקולומביה ולמקום השביעי במצעד השירים הלטיניים של אמריקה.
לסינגל יצא רצועה חדשה יחד עם להקת הבנות האמריקאית פיפת' הרמוני שיצא לאור בנובמבר 2015 באמריקה הצפונית ושאר מדינות אירופה במהלך הופעתם יחד בטקס גראמי הלטיני ה-16.
הקליפ לשיר "Sin Contrato" הוקרן בבכורה בתאריך 26 באוגוסט 2016 בערוץ הVEVO של מאלומה ביוטיוב.
הווידאו קליפ בוים על ידי ג'סי טררו וצולם סביב מקומות שונים ברפובליקה הדומיניקנית.
הקליפ כולל את מלכת היופי של רוסיה לשנת 2013 ואת מלכת היופי של ארצות הברית לשנת 2016.
נכון ל-1 בפברואר 2020, לוודיאו קליפ יש 980 מיליון צפיות.
קליפ זה הוא הווידאו קליפ הרביעי הכי נצפה של מאלומה, והשישי יחד עם "Chantaje" ו"Vente Pa' Ca"
Simply Deep (בעברית: פשוט עמוק) הוא אלבום הבכורה של הזמרת-יוצרת האמריקאית קלי רולנד.
האלבום יצא לאור ב-22 באוקטובר 2002 על ידי חברת התקליטים קולומביה רקורדס.
מתוך אלבום הבכורה יצאו שלושה סינגלים.
האלבום הגיע למקום ה-12 במצעד הבילבורד 200.
Simply the Best (בעברית: פשוט הטוב ביותר) הוא אלבום אוסף של הזמרת טינה טרנר, אשר יצא ב-22 באוקטובר 1991.
האלבום כולל את אוסף השירים המצליחים ביותר של הזמרת מאז תחילת הקריירה שלה בתוספת של 3 שירים חדשים.
האלבום זכה להצלחה גדולה בעולם כאשר מכר 7 מיליון עותקים בכל העולם.
בבריטניה זכה להצלחה גדולה במיוחד כאשר מכר 2.1 מיליון עותקים ושהה 140 שבועות במצעד האלבומים הבריטי ובכך הפך לאחד מהאלבומים המצליחים ביותר בתולדות המדינה.
לאלבום יצאו מספר גרסאות: גרסה רגילה, גרסה בריטית מיוחדת לרוכשי האלבום בפורמט תקליט, גרסה אמריקאית, גרסה אוסטרלית ומהדורת דלוקס מוגבלת.
בגרסה האמריקאית והבריטית ישנו סדר שונה של השירים, בגרסה האוסטרלית ישנם 19 שירים במקום 18 וגרסת הדלוקס הוגבלת כוללת 5 שירים נוספים.
"Sine from Above" הוא שיר שהוקלט על ידי הזמרת-יוצרת האמריקאית ליידי גאגא, ביחד עם הזמר-יוצר הבריטי אלטון ג'ון, מתוך אלבום האולפן השישי שלה, Chromatica.
השיר נכתב על ידי ליידי גאגא, אלטון ג'ון, וינסנט פונטרה, סאלם אל פאקיר, בנג'מין רייס, רמי, בלאדפופ, אקסוול, ראיין טדר וקלר והופק על ידי בלאדפופ, בורנס, אקסוול, קלר וליונה.
השיר הוא מעין בלדת דראם נ' בייס, שנכללת במערכת השלישית והאחרונה של האלבום.
השיר נחשב לשיתוף הפעולה השני בין גאגא לג'ון, שכן הוציאו בעבר את החידוש ללהיט "Your Song".
בשיר, מדברת גאגא על תהליך כתיבת השירים שלה, תוך שאמרה כי "בשיר דיברתי על כך שהצליל הוא האלוהים שלי והוא מייצג את האומנות שלי".
שם השיר התפרש בכמה אופנים שונים: המילה "Sine" מבוטאת כמו המילה "Sign", שפירושה הוא "סימן" , כך שהמשפט מתפרש כ"סימן מלמעלה", שניתן במתנה מהאל, בצורה של צליל.
ניתן גם לפרש את המילה "Sine" כמשחק מילים על המילה "Sin", שפירושה, חטא.
כלומר, שם השיר בעצם מדבר על חטאים שגאגא עשתה.
כשנשאלה על משמעות השיר, הצהירה גאגא כי "הדבר היחיד שריפא אותי מהפגיעה והחיה אותי, הוא המוזיקה ובשיר ניתן לשמוע ולהבין זאת".
אריקה גונזלס מהרפרס בזאר אמרה כי "בשיר, השניים מנסים למצוא ריפוי לכאב, באמצעות המוזיקה".
עוד הוסיפה, כי "שם השיר מדבר על נקודת הפגיעה של גאגא".
במגזין RockCellarMagazine נכתב כי מדובר "באחד מהשירים הטובים ביותר מתוך האלבום".
ג'ייסון בראון וג'ייד בורן מאתר האינטרנט Hollywood Life כתבו כי "אחרי המתנה ארוכה, אינסופית לכאורה, Chromatica סוף סוף כאן!
אלבום האולפן השישי של ליידי גאגא יצא ב-29 במאי והעניק לכל המעריצים את כל הטוב שהם ציפו לו - ועוד!
למעשה, Chromatica עשוי להתפאר בכך ששיתוף הפעולה הטוב ביותר של גאגא נכלל בו [הכוונה היא לשיר הזה] וזה אומר משהו, בהתחשב בכך שיש לה גם שיר עם ביונסה".
במגזין רולינג סטון, סקרו את השיר בצורה מקיפה, תוך שכינו אותו כשיר "שכל אחד צריך להכיר".
בסיקור נכתב כי "אחרי עשור של חברות והערצה הדדית, גאגא וג'ון לוקחים אותנו לשמיים האלקטרופופיים.
בשיר, גאגא חוזרת באופן רשמי לרחבת הריקודים שבנתה את הקריירה המוקדמת שלה.
שיתופי הפעולה שלה עם אריאנה גרנדה ("Rain on Me") ו-Blackpink ("Sour Candy") הם מובנים, אך הדואט עם ג'ון מבורך ומפתיע".
עוד נאמר כי "הקול החלק והעמוק של ג'ון הופך את השיר למושלם וגורם לנו לחשוב שהוא היה צריך להיות זמר דיסקו".
הסיקור מסתיים בשורה "השיר הוא פרוסת גן עדן חגיגית מסוגת האלקטרופופ וזאת, בנוסף להיותו תוצר של עשור שכלל בתוכו הערצה הדדית בין גאגא וג'ון".
סטפן דאו ממגזין הבילבורד דירג את כל שירי האלבום, תוך שאת השיר הזה דירג במקום השביעי.
בנוסף לכך, כתב דאו כי "בשיר, ליידי גאגא שרה בצורה רגשית על כוחה של המוזיקה כדמות כמעט דתית" והוסיף כי "מדובר בשיר שמציג ייחודיות ששאר השירים באלבום פשוט לא מצליחים להציג".
חנה מילריאה מ-NME טענה שמדובר בשיר "ביזרי ולא צפוי שהשירה בו מצומצמת וההפקה שלו היא הפקת מועדונים פרועה, שממזגת תופים ובס".
בעיתון הארגנטינאי היומי La Capital נאמר כי השיר הוא "היהלום שבכתר והוא אחד מהשירים הטובים ביותר באלבום", ובעיתון הקולומביאני El Espectador תואר כ-"שיר מלנכולי".
בפחות מ-24 שעות, הצליח האודיו לצבור למעלה מ-800,000 צפיות, מה שהופך אותו לאודיו השני הנצפה ביותר מתוך האלבום אחרי האודיו של "Sour Candy".
אודיו נוסף של השיר, צבר בשעות בודדות קרוב ל-300,000 צפיות.
גם במצעדי האייטונס זכה השיר להצלחה, כאשר נכנס לעשרות מצעדים שונים, כמו מצעדי האייטונס שבברזיל, מקסיקו, ניו זילנד, הממלכה המאוחדת, וארצות הברית.
מדינהתאריך יציאהפורמטחברת תקליטיםמקורעולם29 במאי 2020הזרמת מוזיקה • הורדה דיגיטליתאינטרסקופקולומביה31 במאי 2020רדיו להיטים עכשווייםיוניברסל מיוזיק גרופ
"Chromatica III" (בעברית: "כרומטיקה III") הוא קטע כלי של הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.
קטע הכלי נכתב והופק על ידי ליידי גאגא, ביחד עם ווייט סי.
כמו כן, הוא קטע הכלי השלישי והאחרון באלבום מתוך שלושה, כשלפניו ישנם "Chromatica I" ו-"Chromatica II".
כמו כן, משתלב קטע הכלי ביחד עם הפתיחה של "Sine from Above" והן מעין רצועה אחת.
גאגא בחרה להשתמש בקטע הכלי על מנת "לגרום לאלבום לקבל תחושה של מעין סרט קולנועי".
גאגא דיברה על קטע הכלי בראיון ואמרה כי:
Simply Streisand (בעברית: סטרייסנד בפשטות) הוא אלבומה התשיעי של הזמרת ברברה סטרייסנד.
אלבומה הראשון שלא נכנס לעשירייה הפותחת בארצות הברית כאשר הגיע למקום ה-12 בלבד.
האלבום הוקלט במרץ של אותה השנה.
האלבום מכר 250 אלף עותקים בשבועיים הראשונים שלו בארצות הברית ונכון להיום מכירותיו עומדות על 500 אלף עותקים בארצות הברית מה שמזכה אותו למעמד אלבום זהב.
Simply Believe (בעברית: פשוט להאמין) הוא אלבום האולפן ה-14 של הזמרת הוולשית בוני טיילר.
הוא יצא לאור ב-13 באפריל 2004, על ידי חברת התקליטים סוני מיוזיק אנטרטיינמנט.
מתוך האלבום יצא הסינגל המצליח "", שהפך לאחד מהשירים הנמכרים ביותר בכל הזמנים בצרפת.
האלבום הגיע למקום ה-18 במצעד שבצרפת.
לאחר יציאת האלבום המצליח Heart Strings, בשנה שקדמה לשנת הוצאת האלבום הזה, החלה טיילר לעבוד על אלבום חדש.
בעת שחשבה על קונספט עבור האלבום, פנתה אליה קארין אנטון והצהירה בפנייה כי היא כתבה גרסה בשפה הצרפתית ללהיט שלה "Total Eclipse of the Heart" ותהתה האם היא תרצה להקליט אותה יחד איתה.
לאחר שטיילר התרשמה מהגרסה הצרפתית שאנטון כתבה עבורה, היא טסה לפריז, צרפת על מנת שיוכלו להקליט את השיר.
בהמשך, הקליטו גם את "It's a Heartache".
(מעוצב: ) הוא אלבום האולפן השני של הזמרת-יוצרת הקולומביאנית-אמריקאית קאלי אוצ'יס.
האלבום יצא לאור ב-18 בנובמבר 2020, על ידי חברות התקליטים וירג'ין EMI ואינטרסקופ רקורדס.
האלבום הגיע למקום הראשון במצעד אלבומי הפופ הלטיניים, וקיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר.
בדצמבר 2019 הוציאה אוצ'יס את הסינגל המוביל מהאלבום "Solita".
עם זאת, הוחלט שהוא לא ייכלל באלבום והוא הופץ כסינגל עצמאי בלבד.
באפריל 2020, המיני-אלבום השני שלה, To Feel Alive, יצא לאור מכיוון שאוצ'יס לא הספיקה להוציא את אלבום האולפן השני שלה.
המיני-אלבום הוקלט כולו במהלך בידוד שאירע במגפת הקורונה.
אוצ'יס הכריזה ב-5 בנובמבר 2020 על האלבום באמצעות הרשתות החברתיות שלה, תוך שחשפה את רשימת הרצועות והעטיפה שלו.
Sincerely (בעברית בכנות) הוא שיר פופולרי שנכתב על ידי הארווי פוקואה ואלן פריד ויצא לראשונה על ידי המונגלוס בשנת 1954.
המונגלוס הקליטו את השיר במהלך ההפעלה הראשונה שלהם, שהתקיימה באוקטובר 1954 בחסות יוניברסל מיוזיק בשיקגו.
הגרסה של המונגלוס הגיעה למקום הראשון במצעד ה-R&B של בילבורד ולמקום ה-20 במצעד השירים המושמעים ביותר בג'וקבוקס.
קרדיטים על כתיבתו המשותפת חולקו בין הארווי פוקואה ואלן פריד.
בנוגע לקרדיטים של כתיבת השירים, פתח פריד בדיון מכיוון שטען שהקרדיטים על חלק הכתיבה שלו מגיע לו; דבר זה אפיין שירים נוספים בהם הייתה שותף בכתיבתם.
הגרסה הנמכרת ביותר של "Sincerely" הייתה גרסת פופ שהוקלטה על ידי האחיות מקגווייר, שנכנסה למצעדים בשנת 1954 והגיעה למקום הראשון במצעד הראשי של הבילבורד בשנה שלאחר מכן.
במרוצת השנים, העניק איגוד תעשיית ההקלטות האמריקאי (RIAA), את תואר הזהב לשיר, על מכירות של למעלה מ-500,000 עותקים במדינה.
פאט בון הקליט את "Sincerely" כרצועה שלא מתוך אלבום וכבי סייד בשנת 1964.
בשנת 1988, גרסת כיסוי לשיר שנעשתה על ידי האחיות פורסטר הגיעה למקום השמיני במצעד שירי הקאנטרי של בילבורד.
"Sing, little birdie" (בעברית: "שירי, ציפור קטנה") הוא שיר שהוקלט על ידי הצמד המוזיקלי פרל קאר & טדי ג'ונסון.
השיר ייצג את הממלכה המאוחדת באירוויזיון 1959, והגיע למקום השני.
הוא נכתב על ידי סיד קורדל וסטן בוצ'ר.
"Sing little birdie" הוזכר בסדרת הטלוויזיה הבריטית של BBC "הקרקס המעופף של מונטי פייתון" בשנת 1970.
ב-2 בפברואר 1959 התמודדו בחצי הגמר הראשון של הקדם הבריטי לאירוויזיון 1959, שעתיד היה להתקיים בקאן, צרפת.
מתוך שישה משתתפים, הצמד נמנה בין שלושת האומנים שעלו לגמר הקדם.
בערב הגמר, שהתקיים ב-7 בפברואר, הוכרזו פרל קאר וטדי ג'ונסון כזוכים, עם השיר "Sing, Little Birdie".
הצמד השתתף גם בחצי הגמר השני, עם שיר אחר בשם "That's It, That's Love", אך לא העפיל לגמר.
ב-11 במרץ אותה השנה הופיעו השניים על בימת תחרות הזמר של האירוויזיון.
הם שובצו במקום העשירי בסדר ההופעות, לפני בלגיה ואחרי אוסטריה.
עם סיום ספירת הקולות הוכרזה טדי סחולטן ההולנדית כזוכה עם 21 נקודות.
קאר וג'ונסון הגיעו למקום השני עם 16 נקודות.
השיר הופיע כשיר האחרון בצד א' של האלבום.
השיר הוא אחד משיריה הפופולריים ביותר של הלהקה.
מאז הפך זמין בשירותים דיגיטליים הוא השיר השלישי הנמכר ביותר של הלהקה אחרי "Sweet Home Alabama" ו-"Free Bird".
השיר נכתב בסולם לה מינור/דו מז'ור, אם כי כל הגיטרות כוונו חצי טון מטה, ולכן השיר מנוגן למעשה בסולם סול דיאז מינור/סי.
השיר מתחיל בגיטרה אקוסטית המנגנת ארפג'ו של האקורדים דו מז'ור, סול מז'ור ולה מינור (בגלל כיוון הגיטרה מדובר למעשה בסי מז'ור, פה דיאז מז'ור וסול דיאז מינור).
הפתיח מלווה בליין בס ומצילה, לפני שהתופים והשירה נכנסים לתחילת הבית.
השיר מתאר אם שמשוחחת עם בנה על החיים, והוא הושפע ממותה של סבתו של רוני ואן זנט.
בפזמון מנגנת גיטרה חשמלית שמבצעת את הארפג'ו של הגיטרה האקוסטית בתחילת השיר.
את הסולו מבצע גרי רוסינגטון.
רוני ואן זאנט – שירה
גרי רוסינגטון – גיטרה מובילה וגיטרת סולו
אלן קולינס – גיטרה מובילה וגיטרת קצב
אד קינג – גיטרה בס
בוב בארנס – תופים וכלי הקשה
בשנת 2003 הוציאה להקת הרוק האמריקאית שיינדאון, שהגיטריסט שלה דאז, ג'סין טוד, היה אז בן זוגה של מלודי ואן זנט, בתו של רוני ואן זנט, גרסת כיסוי לשיר.
הגרסה הופיעה באלבומה הראשון, Leave a Whisper וזכתה להצלחה רבה.
הסינגל שיצא ב-2004 צעד במצעד שירי הרוק המיינסטרימי של מגזין הבילבורד במשך 24 שבועות, והגיע למקום החמישי.
בקטגוריית הרוק הפעיל צעד השיר 21 שבועות והגיע למקום השמיני, ובקטגוריית מכירות השירים הדיגיטליים הגיע למקום השלישי וצעד 29 שבועות.
"Sing It With Me" הוא סינגל של הזמר-יוצר האנגלי, ג'ייפי קופר, והזמרת-יוצרת הנורווגית, אסטריד אס, שיצא, על ידי איילנד רקורדס, ב-3 במאי 2019.
נכון למרץ 2022, השיר הושמע למעלה מ-162 מיליון פעמים בספוטיפיי.
הווידאו קליפ של הסינגל, שצולם באסטוניה, יצא בערוץ היוטיוב של ג'ייפי קופר ב-30 במאי 2019. נכון למרץ 2022, הווידאו קליפ נצפה למעלה מ-9 מיליון פעמים.
אזורתאריךפורמטחברת תקליטים הממלכה המאוחדת 3 במאי 2019הורדה דיגיטלית, הזרמת מוזיקה איילנד רקורדס
Sing to Me Instead הוא אלבום הבכורה של הזמר והשחקן בן פלאט, שיצא ב-29 במרץ 2019. מתוך האלבום יצאו ארבעה סינגלים, בחודשים פברואר ומרץ של אותה שנה.
במאי 2020, הוציא גרסת דלוקס של האלבום, וכן ספיישל לנטפליקס עם ביצועים מהאלבום בשם "Ben Platt Live from Radio City Music Hall".
אזורתאריך יציאהפורמט (ים)גרסהחברת תקליטיםהערותכלל העולם29 במרץ 2019תקליטור • הורדה דיגיטלית • סטרימינגסטנדרטיתאטלנטיק רקורדס20 במאי 2020דלוקס
"Sinceramente" (בעברית: "בכנות") הוא שיר שהוקלט על ידי הזמרת האיטלקייה אנאליזה.
הוא יצא לאור ב-7 בפברואר 2024 בהוצאת חברת התקליטים וורנר מיוזיק גרופ, כסינגל שלא מתוך אלבום אולפן.
השיר הגיע למקום השני במצעד הסינגלים האיטלקי.
השיר נכתב על ידי המבצעת, דווידה סימונטה, פאולו אנטונאצ'י וסטפנו טוגניני.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-65 מיליון השמעות.
"Sinceramente" היה שירה של אנאליזה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-50 מיליון צפיות.
אזורתאריך יציאהפורמטחברת תקליטיםמקורעולם7 בפברואר 2024הזרמת מוזיקה • הורדה דיגיטליתוורנר מיוזיק גרופ
"Sing About Me, I'm Dying of Thirst" (בעברית: "שיר עליי, אני מת מצמא") הוא שיר מאת אמן ההיפ-הופ האמריקאי קנדריק לאמאר מתוך האלבום השני שלו,Good Kid, M.A.AD City שיצא ב-2012. זהו אחד השירים הארוכים היותר של לאמאר, באורך 12 דקות ושלוש שניות.
השיר מחולק לשני חלקים – החלק הראשון, שכותרתו "Sing About Me" ואורכו כשבע דקות; והחלק השני, שכותרתו "I'm Dying of Thirst", ואורכו כשתי דקות וחמישים שניות.
יש מערכון בין שני החלקים ועוד אחד אחרי הקטע השני.
"Sing About Me" מבצע סמפל מן השיר "Maybe Tomorrow" של גרנט גרין ואת התופים מהשיר "Use Me" של ביל וית'רס, בעוד ש-"I'm Dying of Thirst" מבצע סמפל מן הקאבר של The Singers Unlimited לשיר "My Romance".
השיר זכה לשבחים על הליריקה הרגשית והגישה היצירתית של לאמאר לביקורת עצמית וכן הבתים בשיר שמסופרים מנקודות מבט של דמויות שונות שהופיעו באלבומים ובשירים הקודמים שלו באלבום וב-Section.80, אלבום הבכורה שלו.
השיר במלואו, ובמיוחד החלק הראשון שלו, זכה לשבחים רבים ממבקרים וממאזינים כאחד מאז יציאתו לאור.
בביקורת על אלבום האולפן הרביעי של לאמאר, Damn, טדי קרייבן מ-The Daily Campus השווה את "Sing About Me" ל-"Duckworth", ואמר ששני השירים הם "נקודות השיא של האלבומים שלהם".
השיר הופיע בסדרת הטלוויזיה האמריקאית האנטומיה של גריי בסוף הפרק "Man on the Moon" מ-2013.
Sincere הוא אלבום האולפן השלישי של הזמר האמריקאי חאליד.
הוא יצא לאור ב-2 באוגוסט 2024 תחת הוצאת חברת התקליטים RCA רקורדס.
בסרטון הקטע, חאליד מופיע עם מיקרופון במיקומים שונים בעיר, עם חיתוכים חלקים היוצרים קולאז' ויזואלי של הופעה רגועה.
השיר הוא השיר הראשון של חאליד מאז "Softest Touch", שיצא במרץ 2023. חאליד שיתף ב-2 באפריל 2024 את תאריך יציאת הסינגל ותיאר את יציאת השיר כ"התחלה של פרק חדש".
ב-4 באפריל 2024, חאליד הוציא את הסינגל המוביל מתוך האלבום בשם "Please Don't Fall In Love With Me".
ב-4 ביוני 2024, חאליד הכריז על הסינגל השני שלו, "Adore U", שייצא ב-14 ביוני 2024. חאליד שיתף את עטיפת הסינגל "Adore U" והציג קטע ממנו לפני יציאתו.
השיר "Adore U" מציג גישה פתוחה יותר לעומת קודמו, עם הזמנה של חאליד לבת הזוג "ליפול לזרועותיי".
ב-2 באוגוסט 2024, חאליד שחרר את הקליפ לשיר "Heatstroke".
בקליפ, חאליד משווה את כאב הלב להתחממות גלובלית ומשתמש במטאפורה חזותית של להבות ומסגרת חיים מתפוררת.
ב-1 בדצמבר 2024, חאליד הכריז על שיתוף פעולה עם נורמני בשם "Personal", שייצא ב-6 בדצמבר 2024. זהו הדואט השני של חאליד ונורמני, לאחר "Love Lies" מ-2018, שהפך למוכר כפלטינה מחומשת על ידי איגוד תעשיית ההקלטות האמריקאי.
השיר "Personal" מהווה חלק מהמהדורה המורחבת של האלבום.
עטיפת האלבום צולמה על ידי מתיו ריינו.
האלבום כולל 16 רצועות ושיתוף פעולה אחד בלבד עם ארלו פארקס בשיר "Breathe".
השיר "Adore U" עוסק בהתמודדות עם כאב שנובע ממרחק, פיזי או רגשי, עם תקווה לחזור למקום של אהבה טהורה.
השיר "Please Don't Fall In Love With Me" מעביר אזהרה לאוהבים פוטנציאליים ומציג את חאליד כמי שמתקשה במערכות יחסים בעקבות שברון לב.
השיר כולל אינטרפולציה לשיר "Unthinkable (I'm Ready)" של אלישה קיז משנת 2009, כאשר חאליד מבצע את הפזמון של השיר בקטע הפתיחה.
הוא אלבום האולפן החמישי של הזמרת-יוצרת האמריקאית קאלי אוצ'יס.
האלבום יצא לאור ב-9 במאי 2025, בהוצאת חברות התקליטים קפיטול רקורדס.
לאחר יציאת אלבום האולפן הרביעי שלה והאלבום השני בשפה הספרדית Orquídeas בינואר 2024, כמו גם מהדורת הדלוקס Orquídeas Parte 2. הודיעה אוצ'יס כי האלבום הבא שלה מוכן בראיון לצגזין בילבורד ב-4 ביוני 2024. היא עוד התגרה באלבום שעתיד לצאת מאוחר יותר באותו שבוע בטקס Billboard Mujeres Latinas en la Música.
ב-17 במרץ 2025, אוצ'יס הכריזה על שם האלבום בסרטון ברשתות החברתיות שמראה אותה כותבת מכתב בחדר מואר נרות כשהיא לובשת בגדי שינה..
היא הכריזה במקביל על שותפותה עם חברת התקליטים האמריקאית קפיטול רקורדס והיו"ר שלה, טום מארס.
אוצ'יס חשפה כי "אירוע משנה חיים" שימש השראה לאלבומה החדש, אך לא חשפה כל פרטים לגביו.
לדברי אוצ'יס, בכנות עוסקת ב"מורכבות החיים" ובניסיון "למצוא שמחה בחיים למרות העולם", "להעריך כל רגע ולא לקחת את החיים כמובן מאליו".
זה מסמן את גוף העבודה הכי "קיומי", "ישר" ו"יפה" שלה עד כה, אבל עבורה באופן אישי, זה הולך להיות "המשמעותי והמשפיע ביותר".
בהאזנה חזרה לאלבום לאחר השלמתו, אוצ'יס הבחינה בדברים רבים במילותיו "המגבשות במלואן" את איך שהיא הרגישה ברגע זה.
היא הרגישה שהיא חוזה את מה שעומד לקרות אחר כך וזה ריפא אותה.
ב-18 במרץ 2025, אוצ'יס הכריז על הסינגל הראשון של האלבום "", שיצא ב-27 במרץ 2025. ב-27 במרץ 2025, היא הכריזה על תאריך יציאת האלבום ב-9 במאי 2025, לצד עטיפתו של האלבום.
ארגוןרשימהמיקוםמקורComplex50 האלבומים הטובים ביותר של 202525אנטרטיינמנט ויקלי10 האלבומים הטובים ביותר לשנת 2025אזכור מכובדבילבורד50 האלבומים הטובים ביותר לשנת 20253150 האלבומים הטובים ביותר של שנת 2025: עד כה–וראייטיהאלבומים הטובים ביותר לשנת 2025: עד כה–
+ תאריכי יציאות לאור ופורמטים עבור אזורתאריך יציאהפורמט (ים)חברת תקליטיםהערותכלל העולם9 במאי 2025הורדה דיגיטלית • הזרמת מוזיקה • תקליטור • תקליטקפיטול
Singularity (בעברית: סינגולריות) הוא אלבום משנת 2006 של היוצר הבריטי פיטר האמיל.
האלבום זכה לשבחים יוצאי דופן ואלו באו לאחר ציפייה ממושכת, שכן זהו האלבום הראשון של האמיל מאז התקף לב שעבר, שכמעט והיה קטלני.
מאחר ששני הנושאים - המוות ומשמעות החיים - ליוו את האמיל מאז תחילת יצירתו לפני ארבעים שנים כמעט - ניתן היה לצפות שיהיה לו מה לומר אחרי כמעט-מפגש זה עם המוות.
נוסף לתכנים המילוליים, האמיל גם מקל, מחד, על מאזיניו בתיזמור עשיר יותר מאשר בשני אלבומיו הקודמים, ומאידך בוחן צלילים חדשים, אך ללא תוקפנות.
בשל כך היו מבקרים שהכתירו אלבום זה בתואר "הטוב באלבומיו ב-25 השנים האחרונות".
למרות ששבחים אלו יש להם על מה להתבסס, האלבום אינו מהפכני.
האמיל מרחיב סגנונות בהם השתמש בעבר.
ניתן לומר שככלל האלבום אינו קשה להאזנה.
חלק מהשירים הם בלדות אופייניות, וצליל האלבום מגובש למדי, ללא מהפיכות פרועות.
כאמור, חלק נרחב מהאלבום עוסק במוות.
השיר הראשון מיטיב לתאר את שמחת החיים שהאמיל טובל בה לאחר שנחלץ מציפורניו.
לצלילי תזמור פשוט, נאיבי כמעט, האמיל שר בעוז כמה הוא שמח להיות חי.
השיר השני קודר יותר, ועוסק בחוויית כמעט-המוות ישירות:
השיר הבא העוסק במוות קרוב אינו עוסק בהאמיל עצמו, אלא באמו, שנמצאת בדעיכה.
זוהי בלדה פשוטה, עצובה ומלאת השלמה עם המוות הבלתי נמנע.
בהמשך נושא המוות ישנו שיר קינה בשם Friday Afternoon על מות מכוון הפסנתר של האמיל.
השיר האחרון בנושא הוא זה החותם את האלבום.
הצליל, המורכב מהקלטות המושמעות לאחור, יוצר תחושה לא מציאותית.
התמליל מספר על דעיכת התודעה, כמו הייתה מקלט טלוויזיה שכבה.
(בעברית: נשים רווקות (שים טבעת על זה)) הוא הסינגל השני מאלבומה השלישי של הזמרת האמריקאית ביונסה, I Am...
השיר יצא לאור על ידי חברת תקליטי קולומביה ב-13 באוקטובר 2008. הסינגל יצא במקביל לסינגל "If I Were a Boy" ומחלקו השני של האלבום "Sasha Fierce".
השיר זכה בפרסי גראמי לשיר השנה, שיר ה-R&B של השנה ולשיר הטוב ביותר של זמרת R&B.
השיר זכה בפרסים רבים ומספר רב של מועמדויות בין השנים 2008–2010, ונחשב לאחד מהשירים הטובים של שנת 2008 על ידי המבקרים, בהם חדשות MTV, רולינג סטון ומגזין טיים.
כמו כן, מבקרים רבים הכלילו את השיר באחד מהשירים הטובים ביותר של שנות ה-2000.
הסינגל הצליח מאוד ברחבי העולם כאשר הגיע לראשי המצעדים בעשרות מדינות בעולם כגון אוסטרליה, ברזיל, קנדה, אירלנד, איטליה, ניו זילנד, הולנד, ספרד ובריטניה, ואף הגיע למקום הראשון במצעד ההוט 100 של הבילבורד ושהה שם ארבעה שבועות.
הסינגל הגיע למעמד של פלטינה מרובעת באמריקה עם מכירות של יותר מחמישה מיליון הורדות דיגיטליות עד שנת 2012, וברחבי העולם מכר שישה מיליון עותקים, והסינגל נחשב לאחד הנמכרים ביותר בכל הזמנים.
הקליפ של השיר זכה להצלחה רבה כאשר זכה במספר רב של פרסים, הכוללים וידאו של השנה בטקס פרסי המוזיקה של MTV Video 2009. את הקליפ ביים ג'ייק נאוה, הקליפ צולם בשחור לבן ובו נראית ביונסה רוקדת לצלילי השיר.
הסינגל נכתב על ידי ביונסה ביחד עם קוק הרל, טריקי סטיוארט וטריוס נאש והוא הופק בידי סטיוארט ונאש.
נכון לחודש אפריל 2025 קליפ השיר גרף יותצר ממיליארד צפיות ביוטיוב והוא הקליפ השני הנצפה ביותר של ביונסה.
ארגוןרשימהמיקוםמקורבילבורד500 שירי הפופ הטובים ביותר בכל הזמנים135
מצעדים שבועייםמדינהמיקוםשיאארצות הברית: בילבורד הוט 1001בריטניה: מצעד הסינגלים הבריטי7בריטניה: מצעד ה-R&B1אוסטרליה5ברזיל2קנדה2אירלנד4ניו זילנד2ספרד10שוודיה40מצעדים שנתייםארצות הברית: בילבורד הוט 1008ארצות הברית: בילבורד R&B/היפ הופ6בריטניה: מצעד הסינגלים הבריטי34ישראל: גלגלצ30אוסטרליה14קנדה19אירלנד17מצעדי עשוראוסטרליה39ארצות הברית: בילבורד הוט 10099ארצות הברית: בילבורד R&B/היפ הופ16תארים מדינה מעמדאוסטרליהפלטינה 10×קנדהפלטינה ×2דנמרקזהבניו זילנדפלטינהספרדפלטינהבריטניהזהבארצות הבריתפלטינה ×4
Singet dem Herrn ein neues Lied (בעברית: שירו לה' שיר חדש), רי"ב 190, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביומה הראשון של השנה, 1 בינואר 1724.
קנטטה זו הייתה הראשונה בשנה זו לאחר שבשנה הקודמת הלחין עשרים וחמש קנטטות.
הקנטטה הקודמת שהלחין היא רי"ב 64. ב-1730 ערך אותה וביצע אותה שוב בגרסה שממוספרת 190א ושהמוזיקה שלה אבדה.
משערים שהעריכה שבאך ביצע הייתה על גבי הדפים המקוריים וכך המוזיקה הכלית לקנטטה לא שרדה בשלמותה.
מתחילת המאה ה-20 עשו מוזיקאים מאמצים לשחזרה.
סדר הקריאה לאותו יום כולל פסוקים מהאיגרת אל הגלטים העוסקים באמונה בישו ופסוק מהבשורה על-פי לוקאס המתאר את מילת ישו ואת קריאת שמו, שחלו על פי המסורת ביום זה.
הלברית, שנכתבה על ידי מחבר לא ידוע, אינה עוסקת ישירות בנושאים של סדר הקריאה, אלא בתודות על העבר ובתפילה על השנה החדשה.
החלק הראשון מצטט שלושה פסוקי הללויה מתהילים, בשילוב פסוקי הללויה ממזמור של מרטין לותר.
חלקים 4-6 מוקדשים לתהילת ישו, כאשר כל שורה בחלק 5 מתחילה במילה "ישו".
החלק האחרון לקוח ממזמור של יוהאנס הרמן (Johannes Hermann), משורר גרמני בן המאה ה-16.
הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, שלוש חצוצרות, טימפאני, שלושה אבובים, אבוב ד'אמורה, שני כינורות, ויולה ובאסו קונטינואו שכולל גם בסון.
כורל ורצ'יטטיב: Herr Gott, dich loben wir (אדון אלהים, אנו מהללים אותך)
אריה לאלט: Lobe, Zion, deinen Gott (הללי, ציון, את אלהיך)
רצ'יטטיב לבס: Es wünsche sich die Welt (תן לעולם לרצות)
אריה לטנור ולבס: Jesus soll mein alles sein (ישוע יהיה כולי)
רצ'יטטיב לטנור: Nun, Jesus gebe (עתה, ישוע, תן)
בין המנצחים שביצעו את ההקלטות ניתן לציין את טון קופמן (ב-1997), ג'ון אליוט גרדינר (ב-2000) ומסאקי סוזוקי (ב-2002).
"Sireenit" (בעברית: "סירנות") הוא סינגל שהוקלט על ידי הזמרת הפינית אוולינה.
הסינגל יצא לאור ב-31 במרץ 2016, כסינגל השלישי מתוך אלבום הבכורה שלה, 24K.
עם יציאתו הצליח הסינגל להיכנס היישר על המקום הראשון במצעד הפיני הרשמי.
למרות שיצא כסינגל רשמי מן האלבום החליטה אוולינה כי לו היא לא תצלם ווידאו קליפ.
את השיר כתבו טינה וייניקיינן, אנרי לאנץ, אוולינה טמנאלאקסו, וסימו פירחונן, והוא הופק על ידי לאנץ שהפיק לה גם את האלבום, ואת כל השירים והסינגלים שיצאו ממנו.
בעטיפת הסינגל (כשמו; "סירנות"), נראה פרצופה של אוולינה כשהוא מואר על ידי סירנות בצבעים שונים, והרקע הוא שיערה שמשתלב עם טיפות הגשם.
אוולינה הוסיפה כי לשיר לא תצלם ווידאו קליפ, כמו לרוב הסינגלים שיצאו מן האלבום פרט לכמה אחדים.
עם השיר הופיעה אוולינה ברוב הופעותיה כאשר הבולטת מביניהן הייתה ברכבת התחתית של פינלנד, אשר שם הופיעה עם כל שיריה וגם עם השיר הזה שזכה לגרסת רמיקס באותו מופע.
לאחר שהצליחה להגיע לפסגת המצעד הפיני עם "Honey" הצליחה אוולינה לשחזר את ההצלחה ולעשות זאת גם עם השיר הזה.
SipHash (קיצור של Short Input Hash) הוא שם כולל למשפחה של פונקציות פסאודו-אקראיות בסגנון ARX, שפותחו ב-2012 על ידי ג'ון פיליפ אמסון ודניאל ברנשטיין.
SipHash היא מעין פונקציית גיבוב עם מפתח הממוטבת במיוחד עבור קלט קצר ועוצבה במטרה לתת מענה להתקפות מניעת שירות מסוג Hash Flooding ששטף את הרשת ב-2011.
בניגוד לפונקציית גיבוב כמו SHA-2 הפונקציה SipHash אינה חסינת התנגשויות במובן החזק.
כלומר התכונה החזקה ביותר של פונקציית גיבוב קריפטוגרפית היא שיהיה קשה למצוא ערכים כלשהם לא בהכרח בעלי משמעות כלשהי המקיימים כאשר .
בעוד שהפונקציה SipHash רק מבטיחה שבהינתן קלט ומפתח סודי יהיה קשה לנחש את מתוך פלט הפונקציה או לחלופין יהיה קשה לנחש מידע כלשהו בנוגע לפלט עבור כל ערך , ללא ידיעת מפתח .
אפשר להשיג אפקט דומה על ידי כל פונקציית MAC המבוססת על פונקציית גיבוב או פונקציית גיבוב אוניברסלית.
הפירוש "אוניברסלית" הוא ששני קלטים שונים כמעט אף פעם לא יפיקו פלט זהה אם המפתח אקראי.
יתרונה של SipHash הוא ביעילותה ובפשטותה.
לצורך השוואה על מעבד AMD FX-8150 הפונקציה מסוגלת לעבד קלט באורך 16 בתים תוך 140 מחזורי שעון והיא כמעט משתווה בתפוקתה לפונקציית גיבוב לא קריפטוגרפית.
מסיבה זו היא מתאימה במיוחד להחליף את הפונקציונליות של טבלאות גיבוב.
בדרך כלל מסדי נתונים משתמשים בטבלאות גיבוב לא קריפטוגרפיות כדי לייעל את תהליך אחזור המידע.
לדוגמה שרת אינטרנט אמור לתת מענה למיליוני בקשות התחברות במקביל.
כדי לעקוב אחרי הבקשות, השרת מנהל רשימה מגובבת של המידע הנכנס.
פונקציית גיבוב עם מפתח סודי אמורה לסכל התקפה כזו לגמרי, אף על פי שהיא אינה פונקציית גיבוב במובן הרגיל, אולם נוכחותו של המפתח הסודי מקשה על מציאת קלטים אחרים שיניבו פלט זהה (עם אותו מפתח), אלא אם כן יעלה בידי המתקיף לנחש את המפתח.
קוד אימות מסרים (בקיצור MAC) היא פונקציה המקבלת קלט באורך כלשהו (בדרך כלל ארוך) ומפתח סודי ומפיקה תג אימות קצר .
תכונתה העיקרית היא שמתקיף המסוגל להשיג עותקים של תגי אימות עבור קלטים שונים (ייתכן אף לפי בחירתו), לא יצליח עם מידע זה לנחש תג אימות עבור כל מסר אחר שטרם ראה את התג שלו.
קוד אימות מסרים חשוב מאוד להבטחת אמינות ושלמות תעבורת הרשת ומניעת ניסיונות זדוניים מצד האקרים לשנות ולשבש את המידע למטרות תקיפת מערכת האבטחה.
הרעיון הוא שקוד האימות מאפשר לשני הצדדים לוודא שהמידע שעובר ברשת אותנטי, אם חל בו שינוי כלשהו אפילו בסיבית אחת, הדבר יתגלה בהסתברות מאוד גבוהה על ידי פונקציית האימות, במקרה כזה הצדדים מתפטרים מהמידע המשובש ומעבירים הודעת שגיאה מתאימה.
לפי מחקרים שנעשו עולה שכשליש מתעבורת האינטרנט כולל חבילות מידע באורך של כחמישים בתים, שליש באורך 256 בתים ושליש כ-1,500 בתים, רבים מהם צריכים אימות.
מרבית התקנים הנוכחיים מתמקדים בפונקציות MAC המותאמות לקלט ארוך.
יתרה מזו, לרובם אף תקורה גבוהה הנובעת מתהליך הכנה ארוך או ניהול מפתחות מסובך.
לדוגמה HMAC מוסיף בין 73 ל-136 בתים למסר מאומת והוא איטי יחסית.
זאת משום שהוא אלגוריתם גנרי המסתמך על פונקציית גיבוב, והאחרונה נוקטת בפעולות רבות כדי למנוע התנגשויות, מה שמיותר במקרה זה כי קיים מפתח סודי.
אלגוריתמים אחרים כמו VMAC, UMAC או Poly1305 מנצלים צופן בלוקים כמו AES ולמרות היותם יעילים יותר מפני שהם משתמשים בגרסה יותר קלילה של פונקציית גיבוב הנקראת "אוניברסלית", עדיין קיימת תקורה רבה וכן הסתמכות על אלגוריתמים חיצוניים.
ב-SipHash נעשה ניסיון להגיע לאותה רמת ביטחון אך בצורה יעילה יותר ללא תקורה מיותרת.
ההצעה SipHash-2-4 היא פונקציה פסאודו-אקראית קריפטוגרפית חזקה והפלט שלה בלתי ניתן להבחנה מערך אקראי שנבחר בהתפלגות אחידה.
SipHash-2-4 מהירה יותר מכל פונקציית MAC או PRF ידועה ואף מהווה מתחרה ראויה לפונקציות גיבוב לא קריפטוגרפיות.
SipHash משתמשת במפתח הצפנה באורך 128 סיביות.
הפונקציה אינה מכילה תהליך "הרחבת מפתח" ולא קיימת התקורה הנובעת מאחסון וטעינה של מפתחות מהזיכרון.
הפונקציה כוללת בסך הכול ארבע פעולות חיבור, ארבע פעולות XOR וארבע הזזות.
לא נעשה שימוש בפרימיטיביים קריפטוגרפיים חיצוניים.
הפונקציה צורכת בסך הכול 4 מילים באורך 64 סיביות כל אחת (בסך הכול 32 בתים בזיכרון).
אין צורך בניהול מצב פנימי בין הקריאות.
האלגוריתם דטרמיניסטי ואין צורך בווקטור אתחול.
עמידות מפני התקפת ערוץ צדדי.
צפנים מודרניים כמו AES בדרך כלל מעודדים שימוש בטבלאות אחזור מטעמי יעילות.
מפני שלא קיימות באלגוריתם SipHash טבלאות אחזור סודיות הוא אינו חשוף להתקפות ערוץ צדדי.
תג האימות מכיל רק שישה בתים.
SipHash נמצא במימושי תוכנה ושפות תכנות רבים, בהם:
Perl (קיים כאופציה בזמן הידור)
להלן תיאור משפחת הפונקציות במבנה SipHash-c-d כאשר שני הפרמטרים ו- הם שלמים חיוביים המייצגים את מספר החזרות של הפונקציה הפנימית.
פונקציית הסבב הפנימית של האלגוריתם מורכבת משני סוגים של פונקציות כיווץ, הראשונה נקראת "פונקציית כיווץ" והשנייה "פונקציית סיום".
שתי הפונקציות למעשה זהות, ההפרדה ביניהן היא עניין סמלי.
כדי למנוע התקפות מסוימות, לאחר חזרות של פונקציית הסבב האלגוריתם מבצע חיבור נוסף עם בלוק הקלט ועם קבוע כלשהו ולאחר מכן מבצע חזרות נוספות של פונקציית הסבב שנקראת בשלב זה פונקציה מסיימת.
בהינתן קלט שהוא מחרוזת כלשהי באורך בתים ומפתח סודי באורך 16 בתים, תפקיד הפונקציה הוא להחזיר תג אימות באורך 64 סיביות כדלהלן:
מאתחלים את המצב הפנימי (Internal state) של האלגוריתם בערכים:
כאשר ו- הם שני החצאים של המפתח , כל אחד מהם באורך 64 סיביות לפי סדר בתים קטן.
לקבועים אילו אין משמעות מתמטית, הם בסך הכול קידוד בבסיס הקסדצימלי של המשפט "some pseudorandomly generated bytes" (ללא רווחים) לפי סדר בתים גדול.
כל ערך אחר שונה מאפס טוב ובלבד שיהיה הבדל ניכר בין ערכי .
לא נבדק האם אפשר לנצל שלב זה כווקטור אתחול מותאם אישית.
לדוגמה אם מחרוזת הקלט היא "01234abcde" (בבסיס הקסדצימלי) אז , והמילה מכילה את:
מחברים באופן איטרטיבי את כל מילות הקלט עם המצב הפנימי כאשר , על ידי:
מבצעים איטרציות של פונקציית הסבב SipRound (המפורטת בהמשך) ולאחר מכן מבצעים על כל מילות הקלט:
לאחר עיבוד כל מילות הקלט כמתואר, מבצעים XOR של הקבוע עם המילה השלישית של המצב הפנימי:
ואז מבצעים איטרציות של פונקציית הסבב SipRound ומחזירים את 64 הסיביות שהן תוצאה של:
הטרנספורמציה SipRound המומחשת בתרשים משמאל מבצעת את הפעולות הבאות על המצב הפנימי של האלגוריתם:
כאשר הסימן הוא XOR, הסימן מייצג הזזה מעגלית של סיביות שמאלה, בגבולות מילה באורך 64 סיביות, לפי מספר הפוזיציות המצוין לאחריו.
הסימן מייצג חיבור מודולו .
היסטי ההזזות נבחרו באופן אמפירי, תוך מתן דגש על ערכים המיושרים לגבולות בתים או מילים להאצת ביצועים ומניעת עיכובים בצינור העיבוד.
SipHash-c-d כאשר וכן אמורה לספק לדעת המפתחים מקסימום ביטחון כפונקציה פסאודו אקראית.
הביטחון הגבוה ביותר שניתן להשיג עם כל פונקציית PRF לאימות מסרים.
לשימוש רגיל ההמלצה שלהם היא SipHash-2-4 (כלומר שני סבבים של הפונקציה הפנימית ואחריהן ארבעה סבבים של הפונקציה המסיימת) ולשימוש שמרני יותר SipHash-4-8 שהיא איטית פי שניים מהראשונה.
במצב זה ביטחון הפונקציה תלוי באורך המפתח.
היות שהמפתח באורך 128 סיביות, אם המתקיף מבצע שאילתות (ניסיונות אימות) סיכוייו לנחש את המפתח שואפים ל-.
בהנחה שלא קיימת דרך טובה מכוח גס.
הביטחון המושג מוגבל גם בגלל אורך הפלט.
כלומר כאשר משתמשים ב-SipHash כקוד אימות, אם המתקיף מסוגל לבצע שאילתות הוא יצליח לזייף תג אימות בהסתברות של .
חשוב להדגיש ש-SipHash אינה ולא הייתה מיועדת להיות פונקציה חסינת התנגשויות.
SipHash אימצה טכניקות מהפונקציות BLAKE, Skein ו-JH שהיו מועמדות תקן הגיבוב SHA-3 ועלו לגמר.
פונקציות הגיבוב המנויות עברו ביקורת מדוקדקת של מומחים והוצהרו נכון להיום כבטוחות ולכן הסתמכות על חלקים מהם מקלה על ניתוח ביטחון האלגוריתם.
מבנה הפונקציה הפנימית הוא ARX (קיצור של חיבור/הזזה/XOR) שהוכח כבטוח ונמצא בשימוש צפנים מודרניים כמו Salsa20. מ-Blake נלקחו המינימליות והפשטות מ-Skein נלקח תהליך הערבוב MIX ומ-JH אומץ רעיון טעינת הקלט לפני ואחרי כל בלוק.
היתרון הוא שבניגוד לסגנון הספוג של SHA-3, אפשר לספוג חלק מהקלט ללא ירידה בביטחון מקור ראשון (Preimage).
המפתחים מציינים כי האלגוריתם נבדק נוכח מספר גדול של התקפות קריפטואנליטיות מודרניות ונמצא בטוח לטענתם.
כוח גס בסיבוכיות של אינו מעשי.
ניחוש הזיכרון הפנימי דורש בממוצע פעולות ולכן אינו מעשי.
המחברים ניסו התקפות דיפרנציאליות שונות וכן התקפות קריפטוגרפיות אחרות כמו התקפת נקודות שבת וכן התקפת Cube והתקפת Rebound.
בפונקציית הסבב של SipHash יש בסך הכול 14 פעולות על משתנים באורך 64 סיביות.
לכן ב-SipHash-2-4 יש בסך הכול 30 פעולות עבור כל שמונה בתים של קלט, 3.75 פעולות פר בית בממוצע.
מעבד ארבע ליבות מבזבז כמחזור שעון אחד עבור כל בית של קלט.
האלגוריתם נבדק על מספר מעבדים ומערכות הפעלה, הן בתוכנה והן בחומרה והביצועים השוו לפונקציות גיבוב לא קריפטוגרפיות כמו CityHash של גוגל וכן SpookyHash ו-MD5. לפי התוצאות SipHash קרובה בביצועיה לפונקציות הגיבוב המהירות ביותר הקיימות כיום.
לצורך השוואה על מעבד Xeon E5620 של אינטל, ליבת Core i7, קלט באורך 8 בתים עובד תוך 92 מחזורי שעון בערך.
Sister Outsider: Essays and Speeches (אחות אאוטסיידרית) הוא אוסף מאסות ונאומים של אודרי לורד, משוררת וסופרת פמיניסטית.
הספר נחשב לקלאסיקה וכאבן יסוד משפיעה וחלוצית בהתהוותן של תאוריות פמיניסטיות עכשוויות.
בחמישה עשר מאמרים ונאומים שנכתבו בין 1976 ל-1984, לורד חוקרת את המורכבויות של זהות הצטלבותית, כשהיא שואבת מניסיונה האישי עם דיכוי, כולל סקסיזם, הטרוסקסיזם, גזענות, הומופוביה, דיכוי מעמדי, וגילנות.
הספר עוסק במגוון רחב של נושאים, כולל אהבה, מלחמה, אימפריאליזם, אלימות משטרתית, בניית קואליציות, אלימות נגד נשים, פמיניזם שחור, ותנועות שונות החותרות לשוויון.
חוסר האמון של לורד במערכת הערכים הדומיננטית בארצות הברית, והניתוח שלה על הפנמתה, ניכרת לאורך האוסף.
המאמרים באוסף נלמדים באופן נרחב באוניברסיטאות, והפכו לנושא פופולרי לניתוח אקדמי.
המיצוב של דיכויים כמורכבים ומצטלבים שעשתה לורד בעבודתה נחשב לתרומה משמעותית לתאוריה חברתית ביקורתית.
האוקסימורון הכלול בשם האוסף, "אחות אאוטסיידרית", מבטא את הטענה של לורד שהזהות שלה כשחורה, אישה, לסבית, אם לבת ולא לבן, משוררת, וחלק ממערכת יחסים מעורבת גזעית מציבה אותה בעמדה ייחודית עם נקודת מבט ייחודית, הן כאחות והן כאאוטסיידרית, שיכולות לשמש כקטליזטור לשינוי.
לורד גם מדגישה את השימוש בשירה כצורה לגיטימית של ידע, שיכול להיות כלי חשוב באבחון יחסי הכוחות הקיימים בחברה גזענית ופטריארכלית.
בכל אחד מהמאמרים באוסף, לורד קוראת תיגר על סקסיזם, גזענות, אייג'יזם, ומעמד.
היא טוענת ששונות היא כוח דינמי ואמצעי להעצמה ושצריך להכיר בהם ככאלה ולהשתמש בשונות כדי לייצר שינוי יצירתי.
לורד מבקשת להחיל את הניתוח שלה לרעיון של שונות לשלב הבא של הפמיניזם, כתגובה לחוסר ההכרה בהבדלים שבין נשים שהוא חלק מהזרם המרכזי של התנועה פמיניסטית.
היא גם חוקרת את הבידוד שנשים אפריקאיות-אמריקאיות יכולות להרגיש ואת חוסר האמון והמחסור ביחסי ידידות שבא בעקבותיו.
המאמרים והנאומים של לורד הכלולים בספר הם:
קטעים מתוך יומן שערכה לורד במהלך נסיעה בת שבועיים לרוסיה בשנת 1976, כשהוזמנה להשתתף כצופה בכנס הסופרים האפריקנים-אסייתים שרך איגוד הסופרים הסובייטי.
המאמר פורסם לראשונה בכתב העת Chrysalis: A Magazine of Female Culture בשנת 1977, ובו לורד טוענת ששירה היא כלי יקר ערך לבדיקה עצמית וחברתית, וכן למען שינוי, ויכול לשמש כגשר בין רגשות שאין להם שם לבין מילים לבין פעולה.,
נאום שערכה לורד בפאנל של איגוד השפה המודרנית בשם על ספרות לסבית, בשנת 1978, בשיקגו.
בו היא בוחנת את הגורמים התורמים לשתיקה של חלק, ולפעולה אצל אחרים, תוך שילוב של הערות על קול, כוח, אלימות, סקסיזם, התעללות מילולית, בושה ומרחבים חברתיים עוינים.
בנאום היא גם שואבת מניסיונה ומיצוביה בשוליים כחולת סרטן השד
פורסם לראשונה בכתב העת The Black Scholar ב-1978. עוסק בנושא חוסר אמון ועוינות ביחסים שבין גברים שחורים ונשים שחורות.
מאסה של לורד שהגישה בכנס היסטוריית נשים במכללת מאונט הוליוק ב-1978, שבו היא טוענת שהאירוטי הוא מצב טעון רגשית של תפישה המאפשרת דרכים חדשות להבין מצבים.
במאמרה, לורד מבטאת את האיום שבגבריות הפטריארכלית ההגמונית לגברים שחורים וכן לנשים.
מכתב שכתבה בתגובה ל-Gyn/Ecology של מרי דיילי, כשהיא קוראת תיגר על השמטת נשים של צבע מהספר ומהפמיניזם של הזרם המרכזי באופן כללי.
פורסם לראשונה בשנת 1979 בכתב העת Conditions: Four.
עוסק באתגרים בגידול בן כלסבית ביחסים בין-גזעיים.
פורסם לראשונה בכתב העת Signs, בשנת 1981. נערך מתוך שלוש שעות של ראיון מוקלט מקיץ 1979, אותו הזמינה מרילין האקר, עורכת אורחת של Woman Poet: The East.
נגזר מתוך הערותיה בכנס המין השני בפאנל "האישי והפוליטי" משנת 1979. כולל את מה שנהיה הציטוט המפורסם ביותר שלה, ומטבע לשון פמיניסטי:
אלה מאתנו העומדות מחוץ למעגל ההגדרה של הנשים המקובלות בחברה שלנו; אלה מאתנו שחושלו בכורי ההיתוך של השונות - אלה מאתנו שהן לסביות, שהן שחורות, שהן מבוגרות - יודעות שהישרדות איננה מיומנות אקדמית.
היא ללמוד איך לעמוד לבד, לא אהודה ולעיתים אף מבוזה, ואיך ליצור מכנה משותף עם אחרות המזוהות כנמצאות מחוץ למסגרות, על מנת להגדיר ולחפש עולם שבו נוכל כולנו לשגשג.
היא ללמוד איך לקחת את השונויות שלנו ולהפוך אותן לכוחות.
כי כלי העבודה של האדון לעולם לא יפרקו את ביתו של האדון.
הם יוכלו להרשות לנו, באופן זמני, לנצח אותו במשחקו שלו, אך הם לעולם לא יאפשרו לנו לחולל שינוי אמיתי.
ועובדה זו מאיימת רק על אותן נשים שעדיין מגדירות את ביתו של האדון כמקור התמיכה היחיד שלהן.
נייר שהגישה בקולוקוויום במכללת אמהרסט ב-1980, ובו היא כופרת בשונות כמקור לשליטה ומנכסת מחדש את השונות בין יחידים וקהילות כמשאב למען שינוי חברתי.
הנאום המרכזי של כנס האגודה הלאומית ללימודי נשים, שנערך בקונטיקט ביוני 1981. עוסק בחוויותיהן של נשים של צבע בחברות סקסיסטיות והומופוביות ביחס למערכות המנסות להתכחש לדיכוי ולהאשים את המדוכים בשל כעסם.
"Learning from the 60s" - מה ניתן ללמוד משנות ה-1960
הרצאה שהעבירה בפברואר 1982, לכבוד שבוע מלקולם X.
היא מבקשת מהשומעים/קוראים לנתח כיצד הפרקטיקות שלהן משקפות את האידאולוגיות שלהם, גם השקופות, ומדגישה את החשיבות של חתירה לשחרור מזוויות רבות של דיכוי.
גרסה מקוצרת למאמר שפורסם במקור במגזין Essence באוקטובר 1983. לורד מתארת את חוויותיה המוקדמות עם תגובות שליליות מצד לבנים לשחורות שלה, ומסבירה את ההשלכות השליליות של גזענות וסקסיזם מופנמים על הערך העצמי של נשים שחורות ועל היחסים ביניהן.
פרק זה נכתב והוסף ברגע האחרון, ומתאר את המצב בגרנדה, עת ביקרה שם לורד לאחר הפלישה של ארצות הברית.
משמש כביקורת על מדיניות החוץ האימפריאליסטית ונאו-קולוניאלית של ארצות הברית.
Sister Outsider נחשב לתרומה חלוצית וטקסט יסוד של הפמיניזם השחור, וכן של פמיניזם שחור קווירי, פוסטקולוניאלי, של לימודי להט"ב, לימודי פסיכולוגיה ביקורתית, לימודי אפריקאים-אמריקאים, וחשיבה פמיניסטית באופן כללי.
העבודה הקאנונית משמשת כמקור ומצוינת כהשפעה על חוקרות מובילות, כדוגמת פטרישה היל קולינס..
פרסום הספר פגש בשבחים סוערים.
מתוך האוסף הזה לורד בנתה את התאוריה החברתית הביקורתית החדשה שלה, אשר רואה דיכויים כחופפים ומצטלבים.
היא הציגה את רעיונותיה באופן נגיש ומובן גם למי שאינה באקדמיה, וסיפקה לקהילות שפה שימושית לבטא בה את השונות ואת האופי המורכב של דיכויים.
גם הקבלה הביקורתית של הספר הייתה חיובית ברובה.
ביקורות שליליות נטו להתמקד באופנים בהם Sister Outsider גרם להם לאי נוחות כשהם עומתו עם רגשות האשם שלהם כאינדיבידואלים בעלי הזהויות הדומיננטיות בארצות הברית, ובמיוחד כלבנים, כגברים, כצעירים, כרזים, כהטרוסקסואלים, כנוצרים וכבעלי ביטחון כלכלי.
Sister (בעברית: אחות) הוא שיר באנגלית שנכתב והולחן על ידי לורל בארקר, מארין קאלטרבכר, טום אוהלר, תומאס סטאנגרד ובוצע על ידי S!sters.
השיר ייצג את גרמניה באירוויזיון 2019 בתל אביב שבישראל, לאחר שזכה במקום הראשון בתחרות הגמר הלאומי הגרמנית, "Unser Lied für Israel".
Sirens (בעברית: "סירנה") הוא אלבום הדמו הראשון של הזמרת-יוצרת האמריקאית לנה דל ריי, אשר יצא תחת שם הבמה, מאי ג'יילר.
האלבום יצא לאור בשנת 2006, ולאחר מכן הודלף לאינטרנט ב-31 במאי 2012.
האלבום מכיל בתוכו שירים בסגנון המוזיקה העממית והמוזיקה האקוסטית.
האלבום הופק על ידי אליזבת וולרידג' גרנט (לנה דל ריי), ונרשם כאלבום הדמו הראשון שלה בשנת 2006. ב-31 במאי 2012, הודלף האלבום לאינטרנט ביחד עם העטיפה שלו.
כמו כן, לאלבום שתי עטיפות.
Singularity היא תוכנה חוצה פלטפורמות מחשוב, המבוססת קוד פתוח ומאפשרת וירטואליזציה וכמיסת קוד (Software container) ברמת מערכת ההפעלה.
אחד השימושים העיקריים של תוכנת Singularity הוא בהנגשת אריזת קוד ויבילות קוד (Portable application) לעולמות המחשוב המדעי ומחשוב עתיר ביצועים.
הצורך ביבילות קוד, המאפשר מעבר מהמחשב האישי לשרת מרוחק ולסביבה מרובת משאבי מחשוב ועד הענן הציבורי, יחד עם הצורך בריבוי מופעי הרצה (reproducibility), הם בין הצרכים העיקריים במחשוב מדעי עתיר ביצועים לטובת הרצת סימולציות מורכבות לאימון, למידה עמוקה ועוד.
צרכים אלו מקבלים מענה דרך שימוש בפתרון Singularity.
השימוש בקוד ארוז מבוסס Singularityמאפשר למפתחי תוכנה ואלגוריתמים לנייד קוד בצורה פשוטה מפלטפורמה אחת לאחרת בשקיפות ובקלות ובאופן כזה לנצל בקלות משאבי מחשוב רבים ומגוונים לטובת פתרון בעיות שמצריכות משאבים רבים.
פתרון זה מאפשר שסביבות שלמות ניתנות להעתקה ולביצוע בפלטפורמות אחרות.
Singularity החלה כפרויקט בקוד פתוח בשנת 2015, כאשר צוות חוקרים במעבדה הלאומית של לורנס ברקלי, בראשות גרגורי קורצ'ר, פיתחו ושחררו את הגרסה הראשונית תחת BSD License .
בסוף 2016, מפתחים רבים ממתקני מחקר שונים איחדו כוחות עם הצוות במעבדה הלאומית של לורנס ברקלי כדי לקדם את פיתוח פתרון ה-singularity.
Singularity משכה במהירות את תשומת הלב של מוסדות מדעיים הצורכות כח מחשוב רב ברחבי העולם:
מרכז המחשוב לחקר המחקר של אוניברסיטת סטנפורד פרסם את פתרון ה- Singularity על XStream ו-Sherlock.
מכוני הבריאות הלאומיים התקינו את Singularity על Biowulf לטובת ה- Linux cluster.
אתרים שונים של ארגון המידע הפתוח כולל Fermilab החלו לאמץ את Singularity.
עד אפריל 2017, Singularity נפרסה על 60% מרשת המדע פתוח.
במשך שנתיים ברציפות, בשנים 2016 ו-2017, הוכרה Singularity על ידי עורכי HPCwire כ"אחת מחמש טכנולוגיות חדשות".
בשנת 2017 Singularity זכתה גם במקום הראשון בקטגוריה: הכלי הטוב ביותר לתכנות HPC או טכנולוגיה ″
נכון לשנת 2018, על סמך הנתונים שהוזנו במרשם ציבורי, מעריכים כי בסיס המשתמשים ביחידניות גדול מ־25,000 התקנות וכולל משתמשים במוסדות אקדמיים כמו אוניברסיטת אוהיו ואוניברסיטת מישיגן, כמו גם מרכזי HPC המובילים כמו מרכז המחשוב המתקדם בטקסס, מרכז מחשבי העל של סן דייגו ומעבדה לאומית של אוקרידג'.
השימוש ב-Singularity מאפשר תמיכה מלאה ומובנית בתשתיות תקשורת מהירות וממשקים מורכבים תחת סטנדרטיזציה בעולם המחשוב עתיר הביצועים כדוגמת InfiniBand של חברת מלנוקס כמו גם תשתיות תקשורת מהירות אחרות כגון Omni Path Architecture) OPA) של אינטל.
באופן דומה, מתקיימת תמיכה מלאה ומובנית גם בהתקנים מבוססי PCIe כדוגמת מאיצים גרפיים רבים המשמשים כיום לתהליכי אימון ולמידה עמוקה בעולם הבינה המלאכותית.
בנוסף, Singularity תומך באופן מלא בספריות תוכנה לטובת תקשורת מקבילית כדוגמת OpenMPI הן ברמת תקשורת פנימית בתוך הקוד העטוף והן בין חבילות תוכנה עטופות (Containerized).
כל היכולות המוזכרות לעיל הופכות את Singularity לתשתית פופולרית מאוד בתרחישים שבהם נדרשים חישובים המצריכים תקשורת מהירה ורחבת פס כדוגמת תהליכי אימון, למידה עמוקה והרצת חקר ביצועים למול אתגרי מחקר משמעותיים.
פתרון מבוסס Singularity הוא אינטגרטיבי למערכות ניהול משאבים ותזמון עבודות במחשוב עתיר ביצועים (High Performance Computing Schedulers) והוא מאפשר השתלבות פשוטה שאינה מצריכה התאמות מרחיקות לכת במערכים הקיימים וזאת בניגוד לשימוש בתשתית כדוגמת Docker שמצריכה התקנות ושינויים במערך ההרשאות בכלל מערכי העיבוד המיועדים לטובת תהליכי החישוב.
פתרון Singularity משתלב היטב עם המערכות הפופולריות הבאות:
SLURM - תוכנה לינוקסית קטנה לניהול משאבים.
TORQUE - תוכנה לניהול משאבים במערכות חישוב מבוזרות.
Sippy Cup (בעברית: גביע סיפי) הוא סינגל שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby.
השיר יצא לאור ב-31 ביולי 2015, על ידי חברות התקליטים וורנר שאפל מיוזיק ואטלנטיק רקורדס, כסינגל השלישי והאחרון מתוך האלבום.
עם יציאתו נכנס השיר אל המקום ה-18 במצעד השירים האלטרנטיביים הדיגיטליים.
השיר נכתב על ידי מלאני מרטינז, ג'רמי דוסוליאט וטים סומרס והופק על ידי וואן לאב, אשר עבד עם מרטינז על שירה "Dollhouse", שיצא בשנת 2014. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.
הווידאו קליפ הרשמי של השיר הועלה לערוץ היוטיוב של מלאני מרטינז ב-30 ביולי 2015, יום לפני צאתו כסינגל.
בתחילת הקליפ, ניתן לראות את מרטינז בחדר השינה שלה, כשהיא במיטה ולילה בחוץ.
בהמשך, ניתן לראות סצנות שונות ביניהן סצנת רצח.